ai4bharat/Pralekha huggingface dataset:
প্রধানমন্ত্রীরদপ্তর
ভারত ও সিঙ্গাপুরের মধ্যে ২১ ফেব্রুয়ারি রিয়েল টাইম পেমেন্ট ব্যবস্থার যোগসূত্রের সূচনা অনুষ্ঠান প্রত্যক্ষ করবেন ভারত ও সিঙ্গাপুরের প্রধানমন্ত্রী
নয়াদিল্লি, ২০ ফেব্রুয়ারি, ২০২৩
ভারতে ইউনিফায়েড পেমেন্ট ইন্টারফেস  এবং সিঙ্গাপুরে পে নাও-এর মধ্যে আন্তঃসীমান্ত সংযোগের সূচনা অনুষ্ঠান ভিডিও কনফারেন্সিং-এর মাধ্যমে ২১ ফেব্রুয়ারি সকাল ১১টায় প্রত্যক্ষ করবেন প্রধানমন্ত্রী শ্রী নরেন্দ্র মোদী এবং সিঙ্গাপুরের প্রধানমন্ত্রী লি হিসিয়েন লুং। এর সূচনা করবেন রিজার্ভ ব্যাঙ্কের গভর্নর শ্রী শক্তিকান্ত দাস এবং মানিটারি অথরিটি অফ সিঙ্গাপুরের -ম্যানেজিং ডিরেক্টর শ্রী রবি মেনন।
আর্থিক প্রযুক্তি উদ্ভাবনে দ্রুততম প্রসার লাভ করা বাস্তুতন্ত্রের ক্ষেত্রে অন্যতম দেশ হিসেবে ভারত আত্মপ্রকাশ করেছে। প্রধানমন্ত্রী শ্রী নরেন্দ্র মোদীর দূরদর্শী নেতৃত্বে ভারতের ডিজিটাল পেমেন্ট পরিকাঠামোকে বিশ্বজনীন ক্ষেত্রে শ্রেষ্ঠ হিসেবে গড়ে তোলার ক্ষেত্রে নিয়ামক হিসেবে কাজ করেছে। প্রধানমন্ত্রী সব সময়ই এটা সুনিশ্চিত করতে চেয়েছেন যে ইউপিআই-এর সুবিধা কেবলমাত্র ভারতের মধ্যে সীমাবদ্ধ নয়, অন্য দেশও তার থেকে লাভবান হোক। এই দুই পেমেন্ট ব্যবস্থার মধ্যে সংযোগ স্থাপিত হলে তা উভয় দেশে বসবাসকারীদের দ্রুত এবং মূল্য সাশ্রয়ীভাবে অর্থ হস্তান্তরে সাহায্য করবে। এই ব্যবস্থা সিঙ্গাপুরে বসবাসকারী অনাবাসী ভারতীয় বিশেষত পরিযায়ী কর্মী এবং ছাত্রদেরকে দ্রুত কম খরচায় সিঙ্গাপুর থেকে ভারতে টাকা পাঠাতে সাহায্য করবে, অন্য দিকে ভারতে বসবাসকারী সিঙ্গাপুর থেকে আসা প্রবাসীদের ক্ষেত্রেও অনুরূপ সাহায্যে লাগবে।
PG/AB/NS
(
স্বাস্থ্যওপরিবারকল্যাণমন্ত্রক
ডঃ হর্ষ বর্ধনের লায়ন্স ক্লাবস ইন্টারন্যাশনালের প্রতিনিধিদের সঙ্গে ভিডিও কনফারেন্সের মাধ্যমে বৈঠক
নতুনদিল্লি, ২৯ এপ্রিল, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ দেশের নানা প্রান্তের লায়ন্স ক্লাব ইন্টারন্যাশনালের সদস্যদের সঙ্গে ভিডিও কনফারেন্সের মাধ্যমে বৈঠক করেন। বৈঠকে মন্ত্রী কোভিড-১৯ এর বিরুদ্ধে যুদ্ধে পিএম কেয়ার্সে অনুদান, চিকিৎসা সরঞ্জাম, খাদ্য, স্যানিটাইজার, ব্যক্তিগত সুরক্ষা সরঞ্জাম, কিট, এন ৯৫ মাস্ক দেবার জন্য ক্লাবের সদস্যদের প্রতি কৃতজ্ঞতা জানান। পোলিও দূরীকরণ, চোখের ছানির অপারেশনের মত নানা উদ্যোগের সঙ্গে কোভিড-১৯মোকাবিলায় সরকারের উদ্যোগে সাহায্য করায় ক্লাব সদস্যদের তিনি প্রশংসা করেন।
মন্ত্রী বলেন, কোভিড-১৯ এর মোকাবিলায় সরকার পাঁচটি উদ্যোগ নিয়েছে। এগুলি হলঃ-
১। পরিস্থিতির বিষয়ে সচেতনতা কর্মসূচী চালানো
২। পরিস্থিতি অনুযায়ী অগ্রাধিকারের বিষয়গুলি চিহ্নিত করে সেগুলি সক্রিয়ভাবে মোকাবিলা করা
৩। পরিস্থিতি বিবেচনা করে ব্যবস্থা নেওয়া
৪। সর্বস্তরে সমন্বয় বজায় রাখা
৫। এই রোগের মোকাবিলায় জন আন্দোলন গড়ে তোলা
শ্রী বর্ধন বলেন, অতীতেও ভারত সফলভাবে জনস্বাস্থ্যের ক্ষেত্রে জরুরী অবস্থা ও মহামারীর মোকাবিলা করেছে। কোভিড-১৯-এর মোকাবিলায় দেশ জুড়ে সুসংহত ব্যধি নজরদারী ব্যবস্থা গড়ে তোলা হয়েছে। ডিজিট্যাল প্রক্রিয়ায় তা আরো শক্তিশালী করে তোলা হচ্ছে।
তিনি জানান, গত তিন দিনের হিসেব অনুযায়ী দেশে সংক্রমিতের হার ১১.৩দিনে দ্বিগুণ হচ্ছে। সারা বিশ্বে যেখানে এই রোগে আক্রান্ত হয়ে ৭% মানুষ মারা যাচ্ছেন, ভারতে সেখানে এই হার ৩%। এদের মধ্যে ৮৬% মৃত ব্যক্তির অন্য জটিল অসুখ ছিল। আক্রান্তদের মধ্যে ০.৩৩%কে ভেন্টিলেটরে রাখা হয়েছে। ১.৫%কে অক্সিজেন দিতে হচ্ছে। ২.৩৪% সংক্রমিত আইসিইউ-তে রয়েছেন। দেশে সম্ভাব্য পরিস্থিতির মোকাবিলায় আইসোলেশন বেড, ভেন্টিলেটর, পিপিই, মাস্কের যথেষ্ট মজুত রয়েছে বলে তিনি জানান।
মন্ত্রী আরো বলেন, দেশে ২৮৮টি সরকারী পরীক্ষাগার, ৯৭টি বেসরকারী পরীক্ষাগার, ১৬হাজার নমুনা সংগ্রহ কেন্দ্র রয়েছে। প্রতিদিন ৬০হাজার নমুনা পরীক্ষা করা হচ্ছে। এই ক্ষমতা বৃদ্ধি করে শীঘ্রই ১লক্ষ করা হবে।
তিনি জানান, যেহেতু এই রোগের ওষুধ, টীকা আবিষ্কার করতে সময় লাগবে, তাই ‘সামাজিক টীকা’ হিসেবে লকডাউন ও শারীরিক দূরত্ব বজায় রাখাই একমাত্র উপায়। ডঃ হর্ষ বর্ধন বলেন, তাঁর অধীনে থাকা বিজ্ঞান ও প্রযুক্তি দপ্তরও গবেষণার কাজ করছে এবং বিভিন্ন গবেষণায় তহবিল যোগাচ্ছে।
স্বাস্থ্যমন্ত্রী জানান, সব রাজ্য ও কেন্দ্রশাসিত অঞ্চলকে সঙ্গে নিয়ে ভারত অবশ্যই কোভিড-১৯ এর বিরুদ্ধে যুদ্ধে জয়ী হবে।
(CG/CB
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় মন্ত্রী শ্রী নীতিন গড়করি ক্ষুদ্র, অতিক্ষুদ্র এবং মাঝারি শিল্প গুলির ক্ষেত্রে রেটিং পদ্ধতি এবং পর্যবেক্ষণের জন্য ড্যাশবোর্ড চালুর আহ্বান জানিয়েছেন
নতুন দিল্লি, ২৯ জুন, ২০২১
কেন্দ্রীয় মন্ত্রী শ্রী নীতিন গড়করি এমএসএমই বা ক্ষুদ্র, অতিক্ষুদ্র এবং মাঝারি শিল্প গুলির ক্ষেত্রে রেটিং পদ্ধতি এবং পর্যবেক্ষণের জন্য ড্যাশবোর্ড চালুর আহ্বান জানিয়েছেন। চেম্বার অফ ইন্ডিয়ান এমএসএমই, সিআইএমএসএমই- আয়োজিত আজ এক ওয়েবিনারে ভাষণ দিতে গিয়ে কেন্দ্রীয় মন্ত্রী বলেন, ব্যাংক এবং অন্যান্য সংস্থা গুলি থেকে অর্থ নেওয়ার জন্য এমএসএমই গুলির ভালো টার্ন ওভার এবং জিএসটির রেকর্ড থাকলে তাদের রেটিং দেওয়ার ক্ষেত্রে সহজ পদ্ধতির উদ্ভাবন করতে হবে। তিনি বলেন, সমগ্র বিশ্ব এখন ভারতীয় শিল্পে বিনিয়োগ করতে আগ্রহী। কার্যকর রেটিং পদ্ধতি থাকলে এমএসএমই গুলি বিদেশ থেকে ভালো বিনিয়োগ পেতে পারে।
শ্রী গড়করি মনিটরিং স্কিম গুলির জন্য ড্যাশবোর্ড স্থাপনের প্রস্তাব করেন। এজন্য তিনি স্মল ইন্ডাস্ট্রিজ ডেভেলাপমেন্ট ব্যাঙ্ক অফ ইন্ডিয়া, সিডবি-কে তিন মাসের মধ্যে সিদ্ধান্ত নিতে বলেন। কেন্দ্রীয় মন্ত্রী বলেন, আত্মনির্ভর ভারত গঠনে প্রধানমন্ত্রীর দৃষ্টি আকর্ষণের ক্ষেত্রে এমএসএমই গুলির গুরুত্বপূর্ণ ভূমিকা রয়েছে। নতুন চিন্তা ভাবনা ও আধুনিক প্রযুক্তির পাশাপাশি কৃষি, গ্রামীণ ও উপজাতি অঞ্চলে কর্মসংস্থান সৃষ্টি করা অত্যন্ত প্রয়োজন। কেন্দ্রীয় মন্ত্রী উল্লেখ করেন যে, এমএসএমই গুলির দেশের জিডিপিতে প্রায় ৩০ শতাংশ অবদান রয়েছে। এছাড়া ১১ কোটিরও বেশি মানুষকে কর্মসংস্থানের সুযোগ করে দিয়েছে। যা কৃষির পর দ্বিতীয় বলা যেতে পারে।
CG/ SB
(Visitor Counter : 124
স্বাস্থ্যওপরিবারকল্যাণমন্ত্রক
কোভিড-১৯ মোকাবিলায় কৌশলগত পন্থা
নতুন দিল্লি, ১৫ সেপ্টেম্বর, ২০২০
ভারতে কোভিড-১৯ মোকাবিলায় পরিস্থিতি ভিত্তিক একাধিক পদ্ধতি অনুসরণ করা হয়েছে । সেগুলি হল –  ভারতে করোনা সংক্রমিত রোগির ভ্রমণ সংক্রান্ত তথ্য সংগ্রহ,  কোভিড-১৯-এর আঞ্চলিক সংক্রমণ সম্প্রসারণ রোধ ,  বিস্তৃত সংক্রমণ নিয়ন্ত্রণ,  কোভিড-১৯ রোগের ব্যাপকহারে গোষ্ঠী সংক্রমণ রোধ এবং  কোভিড-১৯ রোগকে আটকে রাখা।
এই সময়ের মধ্যে করোনা সংক্রমণ কিছুটা বেড়েছে বলে মনে করা হচ্ছে। তবে, এই সংক্রমণ নিয়ন্ত্রণে ভারত সরকার কৌশলগত পদক্ষেপ গ্রহণ করেছে।
দেশে কোভিড-১৯ এর বিস্তার নিয়ন্ত্রণে সরকার উল্লেখযোগ্য অগ্রগতি লাভ করেছে। ভারতে প্রতি ১০ লক্ষে ৫৫ জন রোগির মৃত্যু হয়েছে এবং ৩,৩২৮ জনের করোনা ধরা পড়েছে। এই পরিসংখ্যান বিশ্বের অন্যান্য দেশের তুলনায় সবচেয়ে কম।
কেন্দ্রীয় স্বাস্থ্য ও পরিবার কল্যাণ মন্ত্রক কোভিড-১৯ চিকিৎসার জন্য হাসপাতাল পরিকাঠামোর উন্নয়নে কার্যকরি পদক্ষেপ গ্রহণ করেছে। বিগত ৬ মাস ধরে আইসোলেশন বেড-এর সংখ্যা প্রায় ৩৬.৩ গুণ বাড়ানো হয়েছে। একই সঙ্গে চলতি বছরের মার্চ মাস থেকে আইসিইউ বেডের সংখ্যা প্রায় ২৪.৬ গুণ বাড়ানো হয়েছে। এপর্যন্ত যে কোনো ধরণের সমস্যা মোকাবিলায় যথেষ্ট সংখ্যক বেড রয়েছে হাসপাতালগুলিতে। এছাড়াও কোভিড-১৯ এর জন্য ক্লিনিকাল ম্যানেজমেন্ট প্রোটোকল জারি করা হয়েছে। এবিষয়ে নিয়মিত আবডেট করা হয় এবং তা ব্যাপকভাবে প্রচার চালানো হয়। মৃদু সংক্রমণের ক্ষেত্রে উপযুক্ত রিহাইড্রেশন, পরিপূরক অক্সিজেন থেরাপি এবং মাঝারি উপসর্গের ক্ষেত্রে হাইড্রোক্সিক্লোরোকুইন ব্যবহার করা হচ্ছে। কেন্দ্রীয় স্বাস্থ্য ও পরিবার কল্যাণ মন্ত্রক অক্সিজেন ও হাইড্রোক্সিক্লোরোকুইনের পর্যাপ্ত ব্যবস্থা সুনিশ্চিত করেছে। ভারতে করোনায় মৃত্যুর হার বিশ্বের অন্যান্য দেশের তুলনায় অনেক কম।
আগে থেকে করোনা রোগিকে সনাক্তকরণ, তার চিকিৎসার ব্যবস্থা, নজরদারি, অক্সিজেনের মাত্রা পর্যবেক্ষণ, কোভিড-১৯ চিকিৎসার সুবিধা প্রদান, পর্যাপ্ত পরীক্ষা ইত্যাদি কারণে দেশে করোনায় মৃত্যুর হার অনেক কম।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
(CG/SS/SKD
সারওরসায়নমন্ত্রক
প্রধানমন্ত্রী ভারতীয় জনঔষধি কেন্দ্রগুলিতে ১ টাকা দামে স্যানিটারি ন্যাপকিন পাওয়া যাচ্ছে
নয়াদিল্লি, ১৭ জুন, ২০২০
বর্তমান পরিস্থিতি বিবেচনায় রেখে সামাজিক অভিযানের অঙ্গ হিসাবে দেশের ৬ হাজার ৩০০-রও বেশি প্রধানমন্ত্রী ভারতীয় জনঔষধি কেন্দ্র থেকে স্যানিটারি ন্যাপকিন পাওয়া যাচ্ছে। এ ধরনের প্রতিটি প্যাডের ন্যূনতম মূল্য ১ টাকা। বাজারে এ ধরনের প্রতিটি প্যাডের মূল্য ৩-৮ টাকা।
প্রধানমন্ত্রী ভারতীয় জনঔষধি কেন্দ্রগুলিতে ২০১৮-র ৪ঠা জুন থেকে ২০২০-র ১০ই জুন পর্যন্ত ৪ কোটি ৬১ লক্ষেরও বেশি স্যানিটারি ন্যাপকিন বিক্রি হয়েছে। ২০১৯ সালের ২৭শে আগস্ট মূল্য সংশোধনের পর জনঔষধি কেন্দ্রগুলি থেকে ২০২০-র ১০ই জুন পর্যন্ত ৩ কোটি ৪৩ লক্ষ প্যাড বিক্রি হয়েছে।
উল্লেখ করা যেতে পারে, এখনও মাসিক ঋতুস্রাবের বিষয়টিকে সামাজিক, সাংস্কৃতিক ও ধর্মীয় দিক থেকে বিভিন্ন বাধাবিপত্তির সম্মুখীন হতে হয়। এতে বিভিন্ন এলাকায়, বিশেষ করে গ্রামাঞ্চলে বালিকা ও মহিলারা এখনও স্যানিটারি ন্যাপকিনের সুবিধা থেকে বঞ্চিত। এছাড়াও, বাজারে এ ধরনের ন্যাপকিনের মূল্য বেশি হওয়ায় তাঁরা কিনতেও পারেন না।
জনঔষধি কেন্দ্রগুলির মাধ্যমে এই উদ্যোগ ভারতের প্রাথমিক সুযোগ-সুবিধা থেকে বঞ্চিত মহিলাদের স্বচ্ছতা, স্বাস্থ্য এবং সুবিধার বিষয়টি সুনিশ্চিত করেছে। প্রধানমন্ত্রী শ্রী নরেন্দ্র মোদী সুলভে সকলের জন্য গুণগতমানের স্বাস্থ্য পরিষেবার যে পরিকল্পনা গ্রহণ করেছেন, তার অঙ্গ হিসাবে কেন্দ্রীয় ফার্মাসিউটিক্যাল দপ্তর জনঔষধি কেন্দ্রগুলির মাধ্যমে ন্যূনতম মূল্যে স্যানিটারি ন্যাপকিন বিক্রয়ের উদ্যোগ নিয়েছে।
স্যানিটারি ন্যাপকিন পরিবেশ-বান্ধব উপাদান। কারণ, ন্যাপকিনের প্যাডগুলিতে অক্সি-বায়োডিগ্রেবল উপাদান ব্যবহার করা হয়। প্রধানমন্ত্রী ভারতীয় জনঔষধি পরিযোজনার আওতায় পরিবেশ-বান্ধব এ ধরনের প্রতিটি প্যাড ১ টাকা দরে বিক্রি হচ্ছে।
কোভিড-১৯ মহামারীর সময় জনঔষধি কেন্দ্রগুলি সাধারণ মানুষকে পরিষেবা দিয়ে চলেছে। ওষুধপত্র থেকে অন্যান্য আবশ্যিক সামগ্রী গ্রাহকের কাছে পৌঁছে দিচ্ছে। গত মার্চ, এপ্রিল ও মে মাসে জনঔষধি কেন্দ্রগুলি থেকে ১ কোটি ৪২ লক্ষেরও বেশি ন্যাপকিন প্যাড বিক্রি হয়েছে। এমনকি, প্রতিটি জনঔষধি কেন্দ্রে পর্যাপ্ত পরিমাণে এ ধরনের প্যাডের যোগান রয়েছে।
কেন্দ্রীয় সরকার গত ৪ঠা জুন বিশ্ব পরিবেশ দিবসের প্রাক্কালে যে যে মহিলাদের জন্য জনঔষধি সুবিধা অক্সি-বায়োডিগ্রেবল স্যানিটারি ন্যাপকিনের সূচনার কথা ঘোষণা করেন।
(CG/BD/SB
আয়ুষ
আয়ুষ মন্ত্রক বিশ্ব স্বাস্থ্য দিবসে লালকেল্লায় যোগ মহোৎসব উদযাপন করবে
নয়াদিল্লি, ০৫ এপ্রিল, ২০২২
আয়ুষ মন্ত্রক আগামী ৭ই এপ্রিল বিশ্ব স্বাস্থ্য দিবসে লালকেল্লার প্রেক্ষাপটে ১৫ই অগাস্ট পার্কে সকাল ৬টা ৩০ মিনিট থেকে ৮টা পর্যন্ত সাধারণ যোগাভ্যাসের আয়োজন করেছে। আন্তর্জাতিক যোগ দিবস উদযাপনের বাকি থাকা ৭৫ দিনে এই অনুষ্ঠানের আয়োজন করা হয়েছে।
লোকসভার অধ্যক্ষ শ্রী ওম বিড়লা অনুষ্ঠানের প্রধান অতিথি হিসাবে উপস্থিত থাকবেন বলে আশা করা হচ্ছে। এছাড়াও, বেশ কয়েকজন কেন্দ্রীয় মন্ত্রী, সাংসদ দিল্লিতে অবস্থানরত বিভিন্ন দেশের রাষ্ট্রদূত, বিশিষ্ট ক্রীড়া ব্যক্তিত্ব এবং যোগ গুরুরা উপস্থিত থাকবেন।
মন্ত্রক বিভিন্ন পক্ষের সঙ্গে যৌথভাবে অষ্টম আন্তর্জাতিক যোগ দিবস উদযাপনের জন্য ১০০ দিন আগে থাকতেই একাধিক অনুষ্ঠান করছে। সেখানে ১০০টি সংস্থা, ১০০টি জায়গা/শহরে যোগের বিষয়ে প্রচার চালাচ্ছে।
আয়ুষ মন্ত্রক আন্তর্জাতিক যোগ দিবস পালনের জন্য একটি নোডাল মন্ত্রক হিসাবে দায়িত্ব পালন করছে। প্রতি বছর আন্তর্জাতিক যোগ দিবসে একটি গণ যোগচর্চা অনুষ্ঠানের আয়োজন করা হয়। সেখানে প্রধানমন্ত্রী উপস্থিত থাকেন। এ বছরের আন্তর্জাতিক যোগ দিবসের প্রস্তুতি চলছে।
উল্লেখ করা যেতে পারে, আন্তর্জাতিক যোগ দিবস পালনের ৭৫ দিন আগেই এই অনুষ্ঠান একটি গুরুত্বপূর্ণ উদ্যোগ। এই অনুষ্ঠান উদযাপনের মাধ্যমে ‘স্বাস্থ্য ও সুস্থতার জন্য গণআন্দোলন’ – এর বিষয়ে অনুপ্রেরণা যোগাবে বলে আশা করা হচ্ছে। আসন্ন অষ্টম আন্তর্জাতিক যোগ দিবস যেহেতু আজাদি কা অমৃত মহোৎসব বছরে পড়েছে, তাই মন্ত্রক সারা দেশে ৭৫টি আইকনিক স্থানে এই দিবস পালনের প্রস্তাব দিয়েছে।
CG/SS/SB
(Visitor Counter : 105
রেলমন্ত্রক
উৎসাহী সংস্থার মাধ্যমে বিভিন্ন বিষয়ের ওপর সাংস্কৃতিক, ধর্মীয় আয়োজন অনুষ্ঠিত করা এবং বিশেষ পর্যটন ভিত্তিক ট্রেন চালানোর জন্য রেল তার কামরাগুলিকে লিজ দেওয়ার পরিকল্পনা করেছে
নয়াদিল্লী, ১১ সেপ্টেম্বর, ২০২১
পর্যটন ক্ষেত্রের সম্ভাবনাকে কাজে লাগিয়ে এবং বিপণন, স্বাচ্ছন্দ্য, উন্নত পরিষেবা সহ পর্যটনের বিভিন্ন বিষয়ে পেশাদার আধিকারিকদের পরামর্শ অনুসারে ভারতীয় রেল, রেল ভিত্তিক পর্যটনের প্রসার ঘটাতে উৎসাহী। এর জন্য রেলের কামরাগুলিকে লিজ দেওয়া হবে। ওই লিজ দেওয়া কামরাগুলিকে সাংস্কৃতিক, ধর্মীয় বিভিন্ন অনুষ্ঠানের পাশাপাশি পর্যটন সংক্রান্ত নানা কাজে ব্যবহার করা যাবে।
রেলের প্রস্তাবিত মডেলের বৈশিষ্ট্য :
Ø উৎসাহী সংস্থাগুলিকে লিজ হিসেবে রেলের কামরা দেওয়া হবে। আগ্রহী সংস্থা কামরা কিনতেও পারবে।
Ø কামরাগুলির অল্প বিস্তর পুনর্নিমাণ করা যাবে।
Ø কমপক্ষে ৫ বছরের মেয়াদে কামরাগুলিকে লিজ দেওয়া হবে।
Ø কোচগুলি যতদিন ব্যবহার করা সম্ভব হবে ততদিন পর্যন্ত লিজের সময়সীমা বাড়ানো হবে।
Ø নীতি অনুযায়ী লিজ দেওয়া কামরাগুলির মধ্যে রেলের বিভিন্ন বৈশিষ্ট্যর ছোয়া থাকবে।
Ø উৎসাহী সংস্থাগুলি বাণিজ্যিক কারণে তাদের যাত্রাপথ, ভাড়া ইত্যাদি নির্ধারণ করবে।
Ø যেসব সংস্থা এই প্রক্রিয়ায় যুক্ত হতে পারবে তাদের জন্য সরল প্রক্রিয়ায় নিবন্ধীকরণের ব্যবস্থা থাকবে।
Ø বহনের জন্য মাশুল, নির্দিষ্ট জায়গায় কামরা রাখা এবং অন্যান্য খরচ বাবদ ভারতীয় রেল সংস্থাগুলিকে বেশ কিছু ছাড় দেবে।
অন্যান্য কিছু বৈশিষ্ট্য :
Ø সময়ানুবর্তিতাকে অগ্রাধিকার দেওয়া হবে
Ø কামরার পুনর্নির্মাণের জন্য নির্দিষ্ট সময়ের মধ্য অনুমতি পাওয়া যাবে
Ø কামরার সচলতা পরীক্ষা করার জন্য কোনো মাশুল নেওয়া হবেনা
Ø কামরার ভিতরে অন্য সংস্থার বিজ্ঞাপন দেওয়া যাবে এবং কামরাগুলি ব্র্যান্ডিং-এর অনুমতি দেওয়া হবে
রেল মন্ত্রক এ সংক্রান্ত নীতি-নির্দেশিকা এবং শর্তাবলী তৈরির জন্য এক্সিকিউটিভ ডিরেক্টর পর্যায়ে একটি কমিটি গঠন করেছে।
CG/CB/NS
(Visitor Counter : 146
কয়লামন্ত্রক
কোভিড 19 সংক্রমণজনিত পরিস্থিতিতে কয়লামন্ত্রক প্রয়োজনীয় কয়লা সরবরাহ নিশ্চিত করতে কাজ করে চলেছে : প্রহ্লাদ যোশী
নয়াদিল্লি, ২৮ মার্চ, ২০২০
কেন্দ্রীয় কয়লা, খনি, এবং সংসদীয় বিষয়ক মন্ত্রী শ্রী প্রহ্লাদ যোশী জানিয়েছেন যে কয়লাকে অত্যাবশ্যক পরিষেবা হিসাবে ঘোষণা করায়,কয়লা মন্ত্রকের সমস্ত আধিকারিকদের এই সঙ্কটজনক পরিস্থিতিতে প্রয়োজনীয় কয়লা সরবরাহ নিশ্চিত করার নির্দেশ দেওয়া হয়েছে । কোভিড ১৯ অতিমারীর পরিস্থিতিতে যাতে শক্তি ক্ষেত্র বা অন্যান্য ক্ষেত্রের পরিষেবা ব্যাহত না হয় সে বিষয়ে নির্দেশ জারি করা হয়েছে বলে শ্রী যোশী জানান।
কয়লা উৎপাদন,সরবরাহ এবং দ্রুত প্রেরনের বিষয় গুলির ওপর নজরদারি চালাতে ,মন্ত্রকের পদস্থ আধিকারিকরা প্রতি নিয়ত বৈঠকে বসছেন।
কয়লা সচিব শ্রী অনিল কুমার জৈন,২৬ শে মার্চ,২০২০ তে ভিডিও কনফারেনস এর মাধ্যমে প্রথম বৈঠকটি করেন। কয়লা মন্ত্রীকে প্রতিদিনের পরিস্থিতি জানান হচ্ছে ।
উল্লেখ্য,কয়লা মন্ত্রক সম্পূর্ণ কাগজ বিহীন দপ্তর হওয়ায় ,সমস্ত কর্মচারী মন্ত্রকের ই-অফিসের মাধ্যমে বা বাড়ী থেকে কাজ চালিয়ে যাচ্ছেন ।
২৬ শে মার্চ,২০২০ র হিসাব অনুযায়ী শক্তি ক্ষেত্রে কয়লা মজুতের পরিমান ৪১'৮ মেট্রিক টন যা আগামী ২৪ দিনের প্রয়োজন মেটাতে সক্ষম।
কয়লা মন্ত্রী শ্রী যোশী জানিয়েছেন কয়লার ওপর নির্ভরশীল শিল্প এবং বিদ্যুৎ ক্ষেত্রে যথেষ্ঠ পরিমানে কয়লা সরবরাহ নিশ্চিত করতে একাধিক পদক্ষেপ নেওয়া হয়েছে ।
কোল ইন্ডিয়া লিমিটেডের কাজের প্রশংসা করে কেন্দ্রীয় মন্ত্রী বলেন যে, এই সঙ্কট কালে সংস্থার আধিকারিক এবং শ্রমিকরা কয়লা উৎপাদন ও সরবরাহ অব্যাহত রাখতে যে উদ্যোগ নিচ্ছেন তা প্রশংসনীয় ।
শ্রী যোশী আশ্বস্ত করেন,বর্তমান লক ডাউন পরিস্থিতিতে সঙ্কট মোকাবিলায় ,কয়লা সরবরাহ নিশ্চিত করতে মন্ত্রকের আগাম অনুমোদনের প্রয়োজন নেই।
CG/PM
(Visitor Counter : 86
প্রধানমন্ত্রীরদপ্তর
প্রধানমন্ত্রী ১৫ ই ডিসেম্বর কচ্ছ সফর করবেন এবং বিভিন্ন উন্নয়নমূলক প্রকল্পের শিলান্যাস করবেন
নতুন দিল্লি, ১৩ই ডিসেম্বর, ২০২০
প্রধানমন্ত্রী শ্রী নরেন্দ্র মোদী ১৫ই ডিসেম্বর কচ্ছের ধোরদো সফর করবেন এবং রাজ্যের বিভিন্ন উন্নয়নমূলক প্রকল্পের শিলান্যাস করবেন। এই প্রকল্পগুলির মধ্যে রয়েছে : জলকে লবন মুক্ত করার প্রকল্প, মিশ্র পুনর্নবীকরণয়োগ্য জ্বালানী পার্ক, সম্পূর্ণ স্বয়ংক্রিয় দুগ্ধ প্রক্রিয়াকরণ ও প্যাকেজিং প্ল্যান্ট। গুজরাটের মুখ্যমন্ত্রীও এই অনুষ্ঠানে উপস্থিত থাকবেন। তিনি হোয়াইট রণ ঘুরে দেখবেন এবং একটি সাংস্কৃতিক অনুষ্ঠানে যোগ দেবেন।
গুজরাটের বিস্তীর্ণ উপকূলবর্তী অঞ্চল রয়েছে। এখানে সমুদ্রের জলকে পানীয় জলে পরিণত করার জন্য লবণ মুক্ত করণ একটি গুরুত্বপূর্ণ উদ্যোগের অঙ্গ হিসেবে কচ্ছের মান্ডভিতে এই প্ল্যান্ট গড়ে উঠবে। এই লবণ মুক্ত করার প্ল্যান্টে প্রতিদিন ১০ কোটি লিটার জল পরিশোধিত হবে। এর ফলে নর্মদা গ্রিড, সৌনি নেটওয়ার্ক এবং বর্জ্য জলের পুর্নব্যবহারের পরিকাঠামোয় সুবিধে হবে। দেশে স্থিতিশীল ও স্বল্প মূল্যের জল সম্পদের ক্ষেত্রে এটি একটি উল্লেখযোগ্য পদক্ষেপ। মুন্দ্রা, লাখপত, আবদাসা ও নাখাত্রানা তালুকে প্রায় ৮ কোটি মানুষ এখান থেকে লবণ মুক্ত জল পাবেন। এর ফলে উজানের ভাচাউ, রাপার ও গান্ধীধাম জেলায় অতিরিক্ত জল পাঠানো যাবে। দাহেজ , দ্বারকা , ঘোঘা ভাবনগর  এবং গির সোমনাথ  লবণ মুক্ত করার প্ল্যান্টগুলির সঙ্গে এই প্ল্যান্টটিও পানীয় জল সরবরাহ করবে।
গুজরাটের কচ্ছ জেলার ভিঘাকোট গ্রামে মিশ্র পুনর্নবীকরণযোগ্য জ্বালানী পার্কটি দেশের বৃহত্তম পুনর্নবীকরণযোগ্য বিদ্যুৎ উৎপাদন কেন্দ্র হতে চলেছে। এখান থেকে ৩০ গিগাওয়াট পুনর্নবীকরণযোগ্য বিদ্যুৎ উৎপাদিত হবে। ৭২,৬০০ হেক্টর জমিতে তৈরি হওয়া এই পার্কে সৌরশক্তি ও বায়ুশক্তির মাধ্যমে বিদ্যুৎ উৎপাদিত হবে।
কচ্ছের আন্জারে সরহদ ডেয়ারীতে প্রধানমন্ত্রী একটি সম্পূর্ণ স্বয়ংক্রিয় দুগ্ধ প্রক্রিয়াকরণ ও প্যাকেজিং প্রকল্পের শিলান্যাস করবেন। এই প্ল্যান্টটি ১২১ কোটি টাকা ব্যয়ে নির্মীত হবে। এখানে দৈনিক ২ লক্ষ লিটার দুধ প্রক্রিয়াকরণের ক্ষমতা থাকবে।
প্রধানমন্ত্রীরদপ্তর
থিরুভাল্লুভার দিবসে পূজনীয় থিরুভাল্লুভারকে প্রধানমন্ত্রীর শ্রদ্ধার্ঘ্য
নয়াদিল্লি, ১৫ জানুয়ারি, ২০২১
প্রধানমন্ত্রী শ্রী নরেন্দ্র মোদী থিরুভাল্লুভার দিবসে পূজনীয় থিরুভাল্লুভার-কে প্রণাম জানিয়েছেন।
এক ট্যুইট বার্তায় প্রধানমন্ত্রী বলেছেন, “থিরুভাল্লুভার দিবসে পূজনীয় থিরুভাল্লুভার-কে আমি প্রণাম জানাই। তাঁর আদর্শ এবং কাজের মাধ্যমে তিনি যে অপরিসীম জ্ঞানের অধিকারী তা প্রতিফলিত হয়। প্রজন্মের পর প্রজন্ম ধরে মানুষ তাঁর ভাবনায় প্রভাবিত হন। আমি ভারতের সব তরুণদের তাঁর রচিত কুরালগুলি পড়ার আহ্বান জানাচ্ছি”।
পেট্রোলিয়ামওপ্রাকৃতিকগ্যাসমন্ত্রক
পেট্রোল এবং ডিজেলের দাম
নতুন দিল্লি, ২৯ নভেম্বর, ২০২১
পেট্রোলিয়াম এবং প্রাকৃতিক গ্যাস দপ্তরের প্রতিমন্ত্রী শ্রী রামেশ্বর তেলি রাজ্যসভায় আজ এক প্রশ্নের লিখিত উত্তরে জানিয়েছেন, ২০১০ সালের ২৬ জুন এবং ২০১৪ সালের ১৯ অক্টোবর থেকে পেট্রোল ও ডিজেলের দাম বাজারের ওপর নির্ভর করে নির্ধারণ করা হচ্ছে। রাষ্ট্রায়ত্ত তেল বিপণন সংস্থাগুলি তাদের আন্তর্জাতিক পণ্যের মূল্য, পণ্য বিনিময়হার, কর কাঠামো, অভ্যন্তরীণ পণ্য পরিবহণ এবং অন্যান্য খরচগুলির সঙ্গে সামঞ্জস্য বজায় রেখে পেট্রোল ও ডিজেলের মূল্য নির্ধারণের বিষয়ে যথাযথ সিদ্ধান্ত নিয়ে থাকে। দেশের পেট্রোলিয়ামজাত পণ্যের দাম আন্তর্জাতিক বাজারে সংশ্লিষ্ট পণ্যের দামের সঙ্গে যুক্ত। সরকার বাড়িতে ব্যবহৃত ভর্তুকি যুক্ত এলপিজি সিলিন্ডার এবং গণবন্টন ব্যবস্থাপনায় কেরসিনের খুজরো বিক্রয় মূল্যের ক্ষেত্রে উপভোক্তাদের স্বার্থের দিকে তাকিয়ে যথাযথ কার্যকরি দাম নির্ধারণ করে চলেছে।
পেট্রোল ও ডিজেলের দাম কমানো এবং উপভোক্তাদের স্বস্তি দেওয়ার লক্ষ্যে চলতি বছরের চৌঠা নভেম্বর থেকে কেন্দ্রীয় সরকার পেট্রোল ও ডিজেলের দামের ক্ষেত্রে কেন্দ্রীয় অন্তঃশুল্ক যথাক্রমে প্রতি লিটারে ৫ টাকা এবং ১০ টাকা করে কমিয়েছে। অনেক রাজ্য ও কেন্দ্রশাসিত অঞ্চলও পরবর্তীতে পেট্রোল ও ডিজেলের ওপর ভ্যাট কমিয়েছে।
CG/SS/SKD/
(Visitor Counter : 94
সংখ্যালঘুবিষয়কমন্ত্রক
মুক্তার আব্বাস নাকভির ৩০টির বেশি রাজ্য ওয়াকফ বোর্ডের পদস্থ আধিকারিকদের করোনা ভাইরাস মহামারীর কারণে পবিত্র রমজান মাসে কঠোর ভাবে লকডাউন, কারফিউ ও সামাজিক দূরত্ব মেনে চলার নির্দেশ
নতুনদিল্লি, ১৬ এপ্রিল, ২০২০
কেন্দ্রীয় সংখ্যালঘু বিষয়ক মন্ত্রী ও কেন্দ্রীয় ওয়াকফ পরিষদের চেয়ারম্যান শ্রী মুক্তার আব্বাস নাকভি আজ ভিডিও কনফারেন্সের মাধ্যমে বিভিন্ন রাজ্যের ৩০টির বেশি ওয়াকফ বোর্ডের পদস্থ আধিকারিকদের সঙ্গে বৈঠক করেন। করোনা মহামারীর প্রেক্ষিতে ২৪ এপ্রিল থেকে শুরু হওয়া রমজান মাসে সকলে যেন লকডাউন, কারফিউ ও সামাজিক দূরত্ব কঠোর ভাবে মেনে চলেন তিনি সেই নির্দেশও দেন।
ধর্মীয় আচার অনুষ্ঠান এবং নামাজ আদায় যেন সকলে বাড়িতে থেকে করেন, শ্রী নাকভি সেই উদ্দেশে রাজ্য ওয়াকফ বোর্ডের সদস্যদের প্রয়োজনীয় সচেতনতা গড়ে তোলার নির্দেশ দেন।
দেশজুড়ে সাত লক্ষের বেশি মসজিদ, ইদ্গা, ইমামবাড়া, দরগা এবং অন্যান্য ধর্মীয় ও সামাজিক সংগঠন রাজ্য ওয়াকফ বোর্ডগুলির নিয়ন্ত্রণে রয়েছে। কেন্দ্রীয় ওয়াকফ পরিষদ রাজ্যস্তরের বোর্ডগুলির নিয়ন্ত্রণে রয়েছে।
বৈঠকে শ্রী নাকভি বলেন, যে সব স্বাস্থ্যকর্মী, নিরাপত্তা বাহিনীর সদস্য, প্রশাসনিক আধিকারিক, পয়ঃনিষ্কাষণ কর্মী করোনা ভাইরাস মহামারীর মধ্যে নিজেদের প্রাণের ঝুঁকি নিয়ে নাগরিকদের ভালোর জন্য কাজ করে চলেছেন, তাঁদের সঙ্গে সহযোগিতা করতে হবে।
মন্ত্রী যে কোন ভুয়ো, উস্কানিমূলক, খবরের বিষয়ে সকলকে সচেতন থাকতে বলেন। তিনি বলেন, কোন বৈষম্য না করে প্রশাসন সকলের নিরাপত্তা ও কল্যাণের জন্য কাজ করে চলেছে। যে কোন গুজব, ভুল তথ্য ষড়যন্ত্রকে পরাজিত করে ঐক্যবদ্ধভাবে করোনার বিরুদ্ধে যুদ্ধে জয়লাভ করতে হবে।
শ্রী নাকভি রাজ্য ওয়াকফ বোর্ডের আধিকারিকদের বলেন, কেন্দ্রীয় স্বরাষ্ট্র মন্ত্রক, রাজ্য সরকার ও কেন্দ্রীয় ওয়াকফ পরিষদের নিয়ম সকলে যেন মেনে চলেন তা সুনিশ্চিত করতে হবে। করোনা মহামারীর সঙ্কটে সব মন্দির, গুরুদোয়ারা, গির্জা সহ দেশের ধর্মীয় ও সামাজিক স্থানে সব ধরণের জমায়েত বন্ধ রয়েছে। একই ভাবে সব মসজিদ ও অন্যান্য মুসলিম ধর্মীয় স্থানে জমায়েতও বন্ধ রয়েছে। বিশ্বের বেশির ভাগ ইসলামিক রাষ্ট্রও রমজান মাসে মসজিদ ও যে কোন ধর্মীয় স্থানে জমায়েত নিষিদ্ধ করেছে।
তিনি আরো জানান, জনসাধারণের সুরক্ষা ও কল্যাণে প্রধানমন্ত্রী শ্রী নরেন্দ্র মোদী রাজ্যগুলির সঙ্গে সহযোগিতার ভিত্তিতে কাজ করে চলেছেন। জনসাধারণের সহায়তায় দেশে করোনার বিরুদ্ধে লড়াই চলছে। আমাদের সকলকে সরকারী নির্দেশিকা অক্ষরে অক্ষরে পালন করতে হবে।
ভিডিও কনফারেন্সের মাধ্যমে এই বৈঠকে উত্তর প্রদেশ ও বিহারের সিয়া ও সুন্নী ওয়াকফ বোর্ড ছাড়াও অন্ধ্রপ্রদেশ,দাদরা ও নগর হাভেলি, হরিয়ানা, কর্ণাটক, কেরালা, মধ্য প্রদেশ, পাঞ্জাব, পশ্চিমবঙ্গ, আন্দামান ও নিকোবর, আসাম, মণিপুর, রাজস্থান, তেলেঙ্গনা, দিল্লি, ছত্তিশগড়, গুজরাট, হিমাচলপ্রদেশ, জম্মু-কাশ্মীর, ঝাড়খন্ড, মহারাষ্ট্র, ওডিশা, পুডুচ্চেরি, তামিলনাডু, ত্রিপুরা রাজ্য ওয়য়াকফ বোর্ডের সদস্যরা যোগ দেন।
CG/CB
(
পর্যটনমন্ত্রক
দেখো আপনা দেশ ওয়েবিনার সিরিজের আওতায় পর্যটন মন্ত্রকের সর্বশেষ ওয়েবিনারের বিষয় "ভগবান বুদ্ধের পাদদেশে"
নয়াদিল্লি, ১৪ সেপ্টেম্বর, ২০২০
ভারতের সঙ্গে বৌদ্ধ ধর্মের এক নিবিড় আত্মিক যোগ রয়েছে। এই ধর্মের পদচিহ্ন মধ্য ভারতে অত্যন্ত উজ্জ্বল এবং দেশের এই অঞ্চলটি বুদ্ধ সার্কিট হিসেবে সমগ্র বিশ্বে পরিচিত। বৌদ্ধ ধর্ম এবং ভগবান বুদ্ধের জীবন ও কর্মের সঙ্গে জড়িত স্থানগুলি সারা দেশে ছড়িয়ে রয়েছে। স্বাভাবিকভাবেই ভগবান বুদ্ধের স্মৃতি বিজড়িত এই স্থানগুলি পূণ্যার্থী ও অনুরাগীদের কাছে আকর্ষণীয় গন্তব্য হয়ে উঠেছে। বিশ্বের বিভিন্ন দেশে বৌদ্ধ ধর্ম ছড়িয়ে রয়েছে। স্বাভাবিকভাবেই ভারত সহ সেই সমস্ত দেশের পীঠস্থানগুলি পূণ্যার্থী ও অনুরাগীদের কাছে আকর্ষণের কেন্দ্রবিন্দু। কেন্দ্রীয় পর্যটন মন্ত্রকের দেখো আপনা দেশ ওয়েব সিরিজের সর্বশেষ ওয়েবিনারের বিষয় ছিল "ভগবান বুদ্ধের পাদদেশে"। গত ১২ তারিখ এই ওয়েবিনার সম্প্রচারিত হয়। মূল বিষয় ছিল, দুর্ভোগ কাটিয়ে ওঠার তথা ব্যক্তি, পরিবার ও সমাজে সুখ আনার সত্যতাগুলিকে প্রতিষ্ঠিত করা। নশ্বর দেহের সামনে ভগবান বুদ্ধ বলেছিলেন, তাঁর জীবনের সঙ্গে জড়িত স্থানগুলিকে পূণ্য স্থান হিসেবে গড়ে তোলার জন্য যাঁরা সচেষ্ট, তাঁরা সকলেই মহানুভবতার পরিচয় দিয়ে থাকেন। এই লক্ষ্যে দেখো আপনা দেশ ওয়েবিনার সিরিজ 'এক ভারত শ্রেষ্ঠ ভারত কর্মসূচি'র আওতায় ভারতের সমৃদ্ধ বৈচিত্র্যগুলিকে তুলে ধরার এক উত্তম প্রয়াস। মন্ত্রকের এই ওয়েবিনারটি পরিচালনা করেন বুদ্ধপথ / অহিংসা ট্রাস্টের প্রতিষ্ঠাতা শ্রী ধর্মাচার্য সান্তুম। এই ওয়েবিনারে বিশিষ্ট এই বৌদ্ধ সন্ত গঙ্গা নদীর উৎস থেকে বুদ্ধ গয়া পর্যন্ত সর্বত্রই যেখানে যেখানে বুদ্ধ গিয়েছিলেন এবং ভগবান বুদ্ধের সঙ্গে যে সমস্ত জায়গার স্মৃতি জড়িয়ে রয়েছে সেগুলি তথ্য ও যথাযথ বিশ্লেষণের তুলে ধরেন। ধর্মাচার্য সান্তুম ভগবান বুদ্ধের জীবন ও শিক্ষার বাণী আমাদের সঙ্গে ভাগ করে নেন। তিনি বলেন, ভগবান বুদ্ধের বাণী আমাদের প্রকৃত মানুষ হিসেবে বুদ্ধকে যাচাই করার আত্মোপলব্ধিতে সাহায্য করে। তাঁর জীবন ও বাণী থেকে আমরা কি শিখেছি, তাও উপলব্ধি করায়।
অনুষ্ঠানের সঞ্চালক বুদ্ধের স্মৃতি বিজড়িত বিভিন্ন স্থান যেমন সারনাথ, রাজগীর, শ্রাবস্তী, ভালচার পিক, কেসারিয়া, বৈশালী ও কুশিনগর প্রভৃতি স্থানের কথা উল্লেখ করেন। ওয়েবিনারের শেষে অতিরিক্ত মহা্নির্দেশক রূপিন্দর ব্রার ভগবান বুদ্ধের স্মৃতি বিজড়িত জায়গাগুলিকে এক নেটওয়ার্কের মধ্যে নিয়ে এসে আইআরসিটিসি মহাপরিনির্বাণ এক্সপ্রেস ট্রেন পরিষেবা দিয়ে আসছে। এই পরিষেবার মাধ্যমে পর্যটক / পূণ্যার্থীরা ভগবান বুদ্ধের স্মৃতি বিজড়িত স্থানগুলি সচক্ষে / সশরীরে উপস্থিত হয়ে আত্মোপলব্ধি করতে পারছেন।
কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রকের জাতীয় ই-প্রশাসন দপ্তরের কারিগরি সহযোগিতায় দেখো আপনা দেশ ওয়েব সিরিজ সম্প্রচার করা হয়ে থাকে। এই ওয়েব সিরিজের বিভিন্ন পর্বের অনুষ্ঠানে ইউটিউব চ্যানেলে দেখা যেতে পারে। এছাড়াও, পর্যটন মন্ত্রকের সমস্ত সোশ্যাল মিডিয়া হ্যান্ডেলে অনুষ্ঠানগুলি সম্প্রচার করা হয়। পরবর্তী ওয়েবিনার সিরিজের বিষয় হল, ‘প্রোমোটিং ডেস্টিনেশনস উইথ অথেন্টিকেটেড কুইজিন্স'। এই ওয়েবিনারটি আগামী ১৯ তারিখ বেলা ১১টায় সম্প্রচারিত হবে।
(CG/BD/DM
প্রধানমন্ত্রীরদপ্তর
বর্ষীয়ান সাংবাদিক মাধুরীবেনের মৃত্যুতে শোক ও দুঃখ প্রকাশ প্রধানমন্ত্রীর
নয়াদিল্লি, ০৬ জানুয়ারি, ২০২৩
বর্ষীয়ান সাংবাদিক মাধুরীবেনের মৃত্যুতে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন:
““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના...ઓમ શાંતિ !!”
PG/SKD/SB
(